
1. A FELHÍVÁS CÉLJA 
A „Proof of Concept” (PoC) program célja célja az alapkutatásnak minősülő feladatok ellátásának támogatása, valamint, hogy a támogatott projektek a technológiafejlesztésben eljussanak arra a szintre, ahol kísérleti módszerekkel igazolható egy koncepció vagy elmélet megvalósíthatósága és potenciális alkalmazhatósága, valamint reálisan vizsgálhatóvá válik a fejlesztés piaci potenciálja. 
A felhívás a Nemzeti Kutatási, Fejlesztési és Innovációs Alap (NKFI Alap) Innovációs Alaprészéből finanszírozott 2024-2.1.3-POC Proof of Concept országos program keretében valósul meg, az NKFI Hivatal (Kezelő szerv) és a Kulturális és Innovációs Minisztérium (Támogató) szakmai felügyelete mellett. 
A program elsősorban az Anyagvizsgálatok Informatikai Módszertani Alapjainak továbbfejlesztését és a kutatási eredmények gazdasági-társadalmi hasznosulását célozza, de pályázat nyújtható be olyan egyéb alapkutatás feladatok[footnoteRef:1], projektek támogatására is, amelyeknek a technológiai érettségi szint növelése, a piaci validáció, valamint a technológiai validáció a célja, és alapkutatásnak minősülnek. [1:  A 651/2014/EU bizottsági rendelet 2. cikk 83. pontja szerinti alapkutatás: kísérleti vagy elméleti munka, amelyet 
elsősorban a jelenségek vagy megfigyelhető tények hátterével kapcsolatos új ismeretek megszerzésének érdekében 
folytatnak, anélkül, hogy kilátásba helyeznék azok közvetlen üzleti alkalmazását vagy felhasználását.] 

A pályázatok elbírálását az ECOTECH Nonprofit Zrt., a Dunaújvárosi Egyetem Technológia és Tudástranszfer Központja (TTC) által létrehozott bizottság végzi.
 
2. A JELEN FELHÍVÁS KERETE ÉS FORRÁSA 
· Forrás: NKFI Alap Innovációs Alaprész 
· A projekt elszámolható összköltsége: 109 661 836 Ft, melyből a
TTC által továbbadható PoC keret: 96 618 358 Ft (86 956 522 Ft támogatás és 9 661 836 Ft saját forrás)
Támogatás jellege: vissza nem térítendő támogatás 
· Támogatás intenzitása: 100% 
· Projekt megvalósítási időszak kezdete: A pályázatra vonatkozó bírálóbizottsági támogatói döntést és támogatási megállapodás megkötését követően, várhatóan 2026. május 1., amely a pályázatok elbírálásától függően változhat.
· A Projekt megvalósítási időszak vége: 2028. július 30. (az egyes Pályázatokat ezen belül kell megvalósítani, nem kötelező a teljes időszaki kitöltése)
· Fenntartási időszak: a projekt lezárását követő 12 hónap (valamennyi Pályázat fenntartási időszaka a teljes TTC projekt lezárását követően kezdődik).
· A jelen felhívás alapján nyújtott támogatás az EUMSZ 107. cikk (1) bekezdése szerinti állami támogatásnak minősül, és a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló 2014. június 17-i, 651/2014/EU bizottsági rendelet (HL 2014.06.24., 1. o.) I-II. fejezete, és 25. cikke szerinti kutatás-fejlesztési projektekhez nyújtott támogatásként nyújtható.

 	 
3. A PÁLYÁZATTAL KAPCSOLATOS RÉSZLETES INFORMÁCIÓK
3.1. A projekt szakmai tartalmával kapcsolatos elvárások: 
Elvárások a TTC kiválasztási eljárása alapján támogatott PoC projektekkel kapcsolatban:
· alapkutatás[footnoteRef:2] feladatok, projektek támogatása;  [2:  A 651/2014/EU bizottsági rendelet 2. cikk 83. pontja szerinti alapkutatás: kísérleti vagy elméleti munka, amelyet 
elsősorban a jelenségek vagy megfigyelhető tények hátterével kapcsolatos új ismeretek megszerzésének érdekében 
folytatnak, anélkül, hogy kilátásba helyeznék azok közvetlen üzleti alkalmazását vagy felhasználását.] 

· a támogatott projektekkel szembeni elvárás, hogy a technológiafejlesztésben eljussanak arra a szintre, ahol kísérleti módszerekkel igazolható egy koncepció vagy elmélet megvalósíthatósága és potenciális alkalmazhatósága, valamint reálisan vizsgálhatóvá válik a fejlesztés piaci potenciálja. E szakasz eredményeként olyan bizonyítékoknak kell rendelkezésre állniuk, amelyek megalapozzák a későbbi technológiai fejlesztést és validációt;
· elvárás, hogy minden egyes támogatott projektben igazolható előrehaladás történjen, amelynek dokumentálását kötelező bemutatni;
· a 20 millió Ft alatti támogatási összeget elnyert PoC projektek javasolt futamideje 6-12 hónap;
· a pályázatban be kell mutatni a fejlesztés piaci potenciáljának előzetes alátámasztását.
Olyan PoC projektek támogathatóak, amelyeknek a technológiai érettségi szint növelése, a piaci validáció, valamint a technológiai validáció a célja, és alapkutatásnak minősülnek.

3.2. A felhívásra pályázatot nyújthat be: 
A végső pályázatot Dunaújvárosi Egyetem nyújthatja be, melyhez a támogatási kérelmet és mellékleteit a vele foglalkoztatási jogviszonyban lévő személy (kutató, oktató) terjesztheti elő a teljes pályázati dokumentáció kitöltésével az Egyetem felé az alábbi feltételekkel: 
1. Egy személy egy körben maximum egy projekttel pályázhat vezetőként; 
2. Egy személy több projektben közreműködőként részt vehet. 

Egy Pályázatot több együttműködő együttesen is benyújthat (pl. kutatócsoport). Több együttműködő által megvalósítandó pályázat esetén vezető kutató kijelölése szükséges. 
Amennyiben a Pályázat tárgyát képező szellemi alkotás több jogosult kutatás-fejlesztési tevékenységének eredménye, több jogosult szellemi alkotása, a pályázat kizárólag valamennyi feltaláló/alkotó által együttesen nyújtható be a tulajdoni részarányok megjelölésével. 
A pályázatokat a Dunaújvárosi Egyetem összesíti és nyújtja be a TTC felé elbírálásra.

4. TÁMOGATHATÓ TEVÉKENYSÉGEK 
A Felhívás célkitűzéseivel összhangban az elnyert támogatás keretében az alábbi tevékenységek támogathatóak, amennyiben a PoC projekt során megvalósított támogatható tevékenységek alapkutatásnak minősülnek:
A PoC projekt megvalósítása során támogatható tevékenységek: 
· technológia-, szolgáltatás-, vagy termékfejlesztésre irányuló ötlet-validáció, újdonságkutatás, hasznosítási lehetőségek feltérképezése; 
· a projekt megvalósításához szükséges szolgáltatások igénybevétele (például külső vizsgálatok, terméktesztek, terepkísérletek, szoftverfejlesztés, analitikai szolgáltatások stb.); 
· olyan konferenciákon, szakmai látogatásokon történő részvétel, amelyek egyértelműen a hasznosíthatóság előmozdítását segítik; 
· a projekt megvalósításához szükséges infrastruktúra-használat; 
· szellemitulajdon-védelmi tevékenység.

Nem nyújtható támogatás 651/2014/EU bizottsági rendelet 1. cikk (2)-(6) bekezdésében foglalt tevékenységekhez és feltételekkel.

5. ELSZÁMOLHATÓ KÖLTSÉGEK KÖRE 
A megvalósítás során kizárólag a Pályázat szakmai céljaihoz közvetlenül kapcsolódó, a fizikai megvalósítási időszak alatt felmerülő költségek számolhatók el a számvitelről szóló 2000. évi C. törvény előírásai szerint.  Előkészítési, illetve fenntartási időszakban keletkező költség nem számolható el. A költségek a nyertes pályázati döntés napját követő naptól, valamint a támogatási megállapodás megkötésétől számolhatók el.  
A támogatható tevékenységekhez kapcsolódó elszámolható költségek a következők: 

	Támogatható szakmai feladatok
	Elszámolható költségek köre
	Elszámolhatóság alapja / megjegyzés

	Technológiai és piaci validáció
	51. Anyagköltség
	Anyagköltségként közvetlenül a projekt megvalósításához vásárolt anyagok költségei számolhatóak el a következők szerint:
Piaci feltételek szerint harmadik féltől beszerzett, a támogatott tevékenységhez közvetlenül kapcsolódó anyagok költsége számolható el, a támogatott projektben felhasznált mértékig.
Az igénybevett szolgáltatásokhoz kapcsolódó anyagköltségek (amennyiben a szolgáltatás nem tartalmaz anyagköltséget), valamint a projekthez kapcsolódó adminisztrációs tevékenység során felhasznált irodaszerek költsége.

	
	52. Igénybe vett szolgáltatások
	A projekt keretében végzett kutatási tevékenységhez kizárólag vizsgálati, illetve mérési feladat harmadik féltől igénybe vett szolgáltatásának költsége.
Ezen túlmenően közvetlenül a projekt szakmai tartalmához, céljához kapcsolódóan igénybevett tanácsadási és szolgáltatási díjak, beleértve a minőség-, környezet- és egyéb irányítási, vezetési, hitelesítési rendszerek, szabványok bevezetéséhez és tanúsíttatásához kapcsolódó költségeket, amelyeket kizárólag a projekt keretében végzett kutatási tevékenységhez vettek igénybe, valamint megvásárolt vagy licencia tárgyát képező ismeretek és szabadalmak költségei számolhatóak el.

	
	54. Bérköltség – kutató
fejlesztő munkatárs 
54.Bérköltség – technikus, 
segédszemélyzet.
	Kutató-fejlesztő munkatárs bére és annak járulékai, valamint személyi jellegű egyéb kifizetései csak akkor számolhatók el, ha a projekt témájához kapcsolódó területen rendelkezik végzettséggel vagy legalább 3 éves szakmai tapasztalattal; tevékenysége közvetlenül a projekt végrehajtásához kapcsolódik, és munkaköri feladatát képezi, amely a munkaköri leírásban vagy a munkaszerződésben, kinevezési okiratban, vagy megbízási szerződésben rögzítésre kerül.

Technikus munkatárs és segédszemélyzet bére és annak járulékai, valamint személyi jellegű egyéb kifizetései csak akkor számolhatók el, ha tevékenysége közvetlenül a projekt végrehajtásához kapcsolódik, és munkaköri feladatát képezi, amely a munkaköri leírásban vagy a munkaszerződésben, kinevezési okiratban, vagy megbízási szerződésben rögzítésre kerül. A projekt keretében foglalkoztatott ösztöndíjas hallgató (ideértve a doktori hallgatót is) bére és annak járulékai, valamint személyi jellegű egyéb kifizetései csak akkor számolhatóak el, ha a hallgatói szerződés (doktori szerződés) pályázatra vonatkozóan kiegészítésre, a pályázat keretében végzett tevékenység pedig igazolásra kerül.

	
	55. Személyi jellegű egyéb kifizetések – kutató-fejlesztő munkatárs 
55. Személyi jellegű egyéb kifizetések – technikus, segédszemélyzet
	

	
	56. Bérjárulékok – kutató fejlesztő munkatárs 
56. Bérjárulékok –technikus, segédszemélyzet.
	

	Eszközbeszerzés
	13. Műszaki berendezések, gépek
	A projekt céljához kapcsolódó, a piacon elérhető, a projektcélok megvalósításához szükséges technológiát használó új eszközök és berendezések beszerzése számolható el:
a) új eszközök bekerülési értéke (vételára),
b) az eszközbeszerzéshez kapcsolódó szállítás költsége,
c) az eszközbeszerzéshez kapcsolódó üzembe helyezés költsége, 
d) az eszközbeszerzéshez közvetlenül kapcsolódó betanítás költsége.
Amennyiben az eszközöket és berendezéseket nem használják teljes élettartamuk alatt a projektben, csak a projekt időtartamának megfelelő – az általánosan elfogadott számviteli alapelveknek megfelelően kiszámított – értékcsökkenési ráfordítások számolhatók el

	
	14. Egyéb berendezések, felszerelések
	

	Immateriális javak beszerzése
	11. Immateriális javak
	A projekt megvalósításához szükséges immateriális javak (pl. szellemi termékek felhasználásának joga, licencek) bekerülési értéke számolható e

	
	51. Anyagköltség
	Anyagköltségként közvetlenül a projekt megvalósításához vásárolt anyagok költségei számolhatóak el a következők szerint:
Piaci feltételek szerint harmadik féltől beszerzett, a támogatott tevékenységhez közvetlenül kapcsolódó anyagok költsége számolható el, a támogatott projektben felhasznált mértékig.




A fentieken túl a végső kedvezményezett (Dunaújvárosi Egyetem) számára előírt szakmai feladatok, illetve az azokhoz kapcsolódó tervezhető és elszámolható költségek:

	Tudás- és kapcsolatbővítés érdekében rendezvényeken való részvétel költségei (pl. konferencia, kiállítás)
	51. Anyagköltség
	Anyagköltségként közvetlenül a projekt megvalósításához vásárolt anyagok költségei számolhatóak el a következők szerint:
Piaci feltételek szerint harmadik féltől beszerzett, a támogatott tevékenységhez közvetlenül kapcsolódó anyagok költsége számolható el, a támogatott projektben felhasznált mértékig.
Az igénybevett szolgáltatásokhoz kapcsolódó anyagköltségek (amennyiben a szolgáltatás nem tartalmaz anyagköltséget), valamint a projekthez kapcsolódó adminisztrációs tevékenység során felhasznált irodaszerek költsége.

	
	52. Igénybe vett szolgáltatások
	A támogatást elnyert projekt céljáról, hasznáról, az elért eredményről való tájékoztatási költségek számolhatók el. A projekt eredményeinek elterjesztése pl. technikai és tudományos konferenciákon, tudományos és műszaki lapokban, szabadon hozzáférhető adattárakon vagy nyílt és szabad forráskódú szoftvereken keresztül történhet. 
A nyilvánosság tájékoztatásába, az eredmények elterjesztésébe a következők tartoznak:
a) projekttábla készítése, amely az intézmény, cég, labor stb. falán elhelyezendő. A tábla tartalmazza: a kedvezményezett nevét, a projekt címét és futamidejét, az elnyert támogatás összegét, az NKFI Hivatal és a Kulturális és Innovációs Minisztérium megnevezését és a
támogatás forrását (NKFI Alap);
b) konferencián, workshopon, kiállításon használható kiegészítő eszközök: tábla, molinó, kiadvány, meghívó stb.;
c) a projekthez kapcsolódó publikáció (papír alapú, elektronikus, könyv, folyóirat cikk, CD stb.);
d) egyéb más, az adott projekthez illeszkedő kommunikációs eszközök (a projektről szóló kiadványok, információs füzetek készítése).

	
	54. Bérköltség – kutató
fejlesztő munkatárs 
54.Bérköltség – technikus, 
segédszemélyzet.
	Kutató-fejlesztő munkatárs bére és annak járulékai, valamint személyi jellegű egyéb kifizetései csak akkor számolhatók el, ha a projekt témájához kapcsolódó területen rendelkezik végzettséggel vagy legalább 3 éves szakmai tapasztalattal; tevékenysége közvetlenül a projekt végrehajtásához kapcsolódik, és munkaköri feladatát képezi, amely a munkaköri leírásban vagy a munkaszerződésben, kinevezési okiratban, vagy megbízási szerződésben rögzítésre kerül.

Technikus munkatárs és segédszemélyzet bére és annak járulékai, valamint személyi jellegű egyéb kifizetései csak akkor számolhatók el, ha tevékenysége közvetlenül a projekt végrehajtásához kapcsolódik, és munkaköri feladatát képezi, amely a munkaköri leírásban vagy a munkaszerződésben, kinevezési okiratban, vagy megbízási szerződésben rögzítésre kerül. A projekt keretében foglalkoztatott ösztöndíjas hallgató (ideértve a doktori hallgatót is) bére és annak járulékai, valamint személyi jellegű egyéb kifizetései csak akkor számolhatóak el, ha a hallgatói szerződés (doktori szerződés) pályázatra vonatkozóan kiegészítésre, a pályázat keretében végzett tevékenység pedig igazolásra kerül.

	
	55. Személyi jellegű egyéb kifizetések – kutató-fejlesztő munkatárs 
55. Személyi jellegű egyéb kifizetések – technikus, segédszemélyzet
	

	
	56. Bérjárulékok – kutató fejlesztő munkatárs 
56. Bérjárulékok –technikus, segédszemélyzet.
	

	Kommunikációs költségek
	52. Igénybe vett szolgáltatások
	A támogatást elnyert projekt céljáról, hasznáról, a futamidő második felében az elért eredményről való tájékoztatási költségek számolhatók el. A projekt eredményeinek elterjesztése pl. technikai és tudományos konferenciákon, tudományos és műszaki lapokban, szabadon hozzáférhető adattárakon vagy nyílt és szabad forráskódú szoftvereken keresztül történhet. 
A nyilvánosság tájékoztatásába, az eredmények elterjesztésébe a következők tartoznak:
a) projekttábla készítése, amely az intézmény, cég, labor stb. falán elhelyezendő. A tábla tartalmazza: a kedvezményezett nevét, a projekt címét és futamidejét, az elnyert támogatás összegét, az NKFI Hivatal és a Kulturális és Innovációs Minisztérium megnevezését és a támogatás forrását (NKFI Alap);
b) konferencián, workshopon, kiállításon használható kiegészítő eszközök: tábla, molinó, kiadvány, meghívó stb.;
c) a projekthez kapcsolódó publikáció (papír alapú, elektronikus, könyv, folyóirat cikk, CD stb.);
d) egyéb más, az adott projekthez illeszkedő kommunikációs eszközök (a projektről szóló kiadványok, információs füzetek készítése).



 	 
Egyéb szabályok 
· Ingatlanfejlesztés vagy infrastrukturális beruházás nem támogatható  
· Minden beszerzésre és szolgáltatásra vonatkozik a közbeszerzési vagy versenyeztetési eljárási kötelezettség, a hatályos szabályoknak megfelelően. A beszerzési eljárásokhoz tartozó kötelezettségek egységes teljesítése érdekében az ECOTECH Nonprofit Zrt. az egyes pályázatokhoz tartozó beszerzési eljárásokat egységesen kívánja kezelni, az igényelt szolgáltatásokat, anyagokat, eszközöket és immateriális javakat saját maga szerzi be és a Pályázatban megjelölt mennyiség figyelembevételével biztosítja a nyertes pályázók részére.
· A költségek kizárólag a végső kedvezményezett – a Dunaújvárosi Egyetem – nevére kiállított, kifizetett és bizonylattal alátámasztott számlák alapján számolhatók el. 
· Azonos vagy részben azonos azonosítható elszámolható költségek esetén a jelen felhívás szerinti támogatás abban az esetben halmozható más helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.
· A jelen felhívás szerinti támogatás különböző azonosítható elszámolható költségek esetén halmozható más helyi, regionális, államháztartási vagy uniós forrásból származó állami támogatással.
· Az egy projekthez több forrásból igénybe vett összes állami támogatás – függetlenül attól, hogy annak finanszírozása uniós, országos, regionális vagy helyi forrásból történik – mértéke nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.
	 
6. A TÁMOGATÁS ÖSSZEGE ÉS FORMÁJA 
6.1. A végső kedvezményezett által igényelhető támogatás 
A támogatás formája vissza nem térítendő támogatás. 
A végső kedvezményezett (a Dunaújvárosi Egyetem) a Technológia- és Tudástranszfer Kft.-től (TTC) továbbadott támogatásként kapja meg a forrást, amely a 651/2014/EU bizottsági rendelet 25. cikke szerint kutatásfejlesztési projektekhez nyújtott támogatásnak minősül. 
 
A PoC konstrukció keretében: 
· a támogatási intenzitás 100% a végső kedvezményezett szintjén, mivel a támogatott tevékenységek alapkutatásnak minősülnek, 
· egy konkrét PoC Pályázat legalább 1 millió forint, legfeljebb 20 millió forint támogatásban részesíthető (ettől a korláttól egyedi esetben, a TTC javaslatára és a Támogató jóváhagyásával lehet eltérni), 
· a támogatás összege valamennyi nyertes Pályázat figyelembevételével együttesen sem haladhatja meg a 2. pontban szereplő keretet. 


6.2. Finanszírozás módja 
A végső kedvezményezett a támogatást: 
· előlegként, 
· a rész- és záróbeszámoló NFIH által történő elfogadását követően igényelheti. 
A támogatás nem engedményezhető harmadik félre. 
 
6.3. Előleg igénylése 
Az előleg igénylése a jelen pályázati felhívás mellékleteként rendelkezésre bocsátott előlegigénylési kérelem sablon megfelelő kitöltésével, és benyújtásával történik; a TTC a beérkezést követő 10 napon belül ellenőrzi és dönt az elfogadásról, részleges teljesítésről vagy elutasításról. 
A maximálisan igényelhető előleg mértéke legfeljebb a Pályázatban szereplő támogatás 30%-lehet. 
Az előleg folyósítása egy összegben történik a végső kedvezményezett nevére szóló bankszámlára. 
A folyósított előleggel legkésőbb a pénzügyi beszámoló keretében el kell számolni. 
 
7. PROJEKT MEGVALÓSÍTÁS IDŐSZAKA 
A végső kedvezményezett által megvalósított Pályázat futamidejét a Pályázat benyújtásakor meg kell határozni és a támogatási megállapodásban kell rögzíteni. 
A PoC projektek megvalósítási időszakának illeszkednie kell a TTC projektjének futamidejéhez, úgy, hogy: 
· a végső kedvezményezett projektjének pénzügyi befejezése legkésőbb a TTC projekt befejezési dátumát megelőző 30 nappal megtörténjen (azaz legkésőbb 2028.07.30. napjáig), 
· egy adott PoC Pályázat futamideje jellemzően 6–12 hónap. 
Minden PoC pályázatnak fizikailag és pénzügyileg is le kell zárulnia a TTC projekt zárását megelőző 30 napig. 
Meghosszabbításra nincs lehetőség. 
 
8. MÉRFÖLDKÖVEK, BESZÁMOLÁS ÉS ELSZÁMOLÁS RENDJE 
8.1. Beszámolók benyújtása, az elszámolás rendje
A végső kedvezményezettnek az egyes PoC projektek megvalósítása során egy zárómérföldkövet szükséges tervezni, amely a PoC projekt fizikai befejezésének dátuma. 
Ezen belül az egyes PoC projektekben további kutatási fázisok (mérföldkövek) tervezése szükséges a projekt előrehaladásáról és az adott fázisban keletkező eredményekről. A fázisok teljesüléséről beszámolók benyújtása szükséges, a támogatott tevékenység megvalósításának szakmai vonatkozásainak, tapasztalatainak összefoglalásával, elemezni kell a megvalósítás eredményességét, továbbá részletes pénzügyi elszámolást kell adni a forrás felhasználásáról. Ezen túlmenően a következő fázisokban megvalósítani tervezett tevékenységek és költségeinek bemutatása szükséges. Egy kutatási fázis hossza legfeljebb 3 (három) hónap lehet. 
A TTC minden beszámolót szakmai és pénzügyi ellenőrzésnek vet alá. 
Hiányos vagy nem megfelelő beszámoló esetén a TTC hiánypótlást rendelhet el, illetve pénzügyi teljesítéshez tartozó mérföldkő beszámoló esetén részleges kifizetést alkalmazhat, további erőforrások bevonását, illetve a Pályázat újratervezését kérheti, különösen indokolt esetben a Pályázat megvalósítását felfüggesztheti vagy lezárhatja. 
A tervezett fázisokat (mérföldköveket) és várható eredményeinek ismertetését a támogatási kérelemben (pályázat) szerepeltetni szükséges. 
A beszámolók részeként az alábbi dokumentumokat szükséges benyújtani (elszámolható költségektől függően): 
· szakmai beszámoló, 
· költségösszesítők (az összesítő tartalmazza az elszámolás részét képező számviteli bizonylatok sorszámát, típusát, a kiállítás keltét, teljesítésének dátumát, a gazdasági esemény rövid leírását, nettó összegét, bruttó összegét, a támogatás terhére elszámolt összeget, a számviteli bizonylat kiállítójának nevét, adószámát, a pénzügyi teljesítés időpontját, valamint a végső kedvezményezett képviseletére jogosult vagy az általa meghatalmazott személy aláírását), 
· részvételt igazoló dokumentumok, jelenléti ívek és/vagy útijelentés, 
· tájékoztatásra és nyilvánosságra vonatkozó kötelezettségek teljesítésének bemutatása. A projekt megvalósítása során keletkezett dokumentumokat a végső kedvezményezett a projekt regisztrációs számának, és az „elszámoló bizonylat a támogatás elszámolásához” szöveg feltüntetésével záradékolja. 

8.2. Beszámolók ellenőrzése 

A tartalmi ellenőrzés során a TTC meggyőződik a szakmai és pénzügyi beszámolónak a támogatási megállapodásban vállalt kötelezettségekkel való összhangjáról és a költségek elszámolhatóságáról. A TTC meggyőződik a teljesítések valódiságáról, a teljesítést igazoló dokumentumok és a támogatási megállapodás összhangjáról, valamint a támogatáshoz szükséges egyéb feltételek teljesüléséről (közbeszerzési kötelezettség, piaci áraknak való megfelelőség, elszámolhatóság stb.). 
Az ellenőrzést követően a TTC bizottsági ülés keretében a következő megállapításokat teheti: 
1. a szakmai és pénzügyi beszámoló tartalmi és formai szempontból egyaránt megfelelő, hiánytalan és hibátlan, az igényelt támogatási összeg elfogadható; 
2. a szakmai és pénzügyi beszámoló vagy annak egy része nem fogadható el, ezért elutasításra kerül, ez esetben az elutasított beszámoló vagy annak az elutasítással érintett része vonatkozásában támogatási összeg kifizetésére nem kerül sor vagy – előleg folyósítása esetén – az elutasított támogatási összeget a végső kedvezményezett köteles visszafizetni az Ávr. 98. § (5) bekezdése szerint. (Jelen pont szerinti esetben – az eset összes körülményeit figyelembe véve – a TTC további intézkedéseket is kezdeményezhet a támogatási megállapodás, jelen Működési Kézikönyv és a vonatkozó jogszabályok rendelkezései alapján.); 
3. a szakmai és pénzügyi beszámoló egy része vagy egésze tartalmi, illetve formai okból hiánypótlásra szorul. Amennyiben a szakmai és pénzügyi beszámoló formai vagy tartalmi szempontból hiányos, a TTC hiánypótlásra szólítja fel a végső kedvezményezettet. Amennyiben a végső kedvezményezett a hiánypótlási felszólításnak nem tesz eleget, a beszámoló indoklással elutasításra kerül a fenti 2. pont szerint. 
A TTC csak a jelen felhívásban meghatározott költségek elszámolását engedélyezheti a végső kedvezményezett számára. A szakmai és pénzügyi beszámolóról hozott döntésről a TTC a döntés meghozatalát követően 15 napon belül tájékoztatja a végső kedvezményezettet. A beszámolók NKFIH általi elfogadását követően a TTC gondoskodik az elfogadott (a kifizetett előleggel csökkentett) támogatás folyósításáról.  
 
9. ÉRTÉKELÉSI FOLYAMAT 
Az ECOTECH Nonprofit Zrt. mint TTC a beérkezett Pályázatok formai és tartalmi ellenőrzését követően értékelési eljárást folytat le a benyújtott Pályázatok alapján. 
Az értékelés célja, hogy a TTC a rendelkezésére álló támogatási keret terhére a legnagyobb hasznosítási potenciállal rendelkező Pályázatokat válassza ki, amelyek érdemben hozzájárulnak az egyetemi kutatási eredmények piaci és technológiai validálásához. A Pályázat benyújtása folyamatos a rendelkezésre álló forrás kimerüléséig. 
 
9.1. Értékelés szintjei 
1. Formai ellenőrzés: 
· A TTC vizsgálja a pályázati dokumentáció teljességét, jogosultságát és a kötelező mellékletek meglétét. 
o 	Hiánypótlásra egy alkalommal, legfeljebb 5 munkanapos határidővel van lehetőség. 
2. Tartalmi értékelés: 
· A formailag megfelelő Pályázatokat a TTC PoC Bírálóbizottsága értékeli, a Működési kézikönyv vonatkozó pontjai és a jelen Felhívásban foglaltak alapján. 
· Az értékelés célja a Pályázatok technológiai, gazdasági és hasznosítási potenciáljának megállapítása. 
 
9.2. A Bírálóbizottság összetétele 
A PoC Bírálóbizottság legalább 5 főből áll, az alábbiak szerint: 
· a TTC ügyvezetője (elnök), 
· legalább két független ipari vagy befektetői szakértő, 
· a Nemzeti Innovációs Ügynökség (NIÜ) egy delegált tagja tanácskozási joggal, 
· a végső kedvezményezett egyetem (DUE) szakmai delegáltja, 
 
A bizottság működése átlátható, döntései dokumentáltak. Az értékelési ülésről jegyzőkönyv készül, amely tartalmazza a döntések indoklását és pontszámait. 
 
9.3.Értékelési szempontok 
A Pályázatok elbírálása pontozásos rendszerben történik, az alábbi fő szempontok mentén: 
	Szempont 
	Tartalom 
	Súly 

	Technológiai újdonság és tudományos megalapozottság 
	A kutatási eredmény innovációs tartalma, fejlesztési lehetősége 
	25% 

	Hasznosítási és piaci potenciál 
	A megoldás piaci 	igénye, célpiac, versenyelőny, skálázhatóság 
	25% 

	Megvalósíthatóság és erőforrások 
	Projektterv realitása, humán és infrastrukturális feltételek 
	20% 

	Szellemi tulajdon és jogtisztaság 
	IP státusz, szabadalmi potenciál, jogi helyzet 
	15% 

	Fenntarthatóság és hasznosítási terv 
	Az eredmények továbbvitele, a technológiai érettségi szint növelése, a piaci validáció, valamint a technológiai validáció igazolása, fenntartási potenciál 
	15% 


 
A minimálisan elérendő pontszám az összpontszám 	60%-a. 
A döntésnél a bizottság a pontozás mellett szakmai megítélést és befektetői relevanciát is figyelembe vehet. 
 
9.4. Döntéshozatal és eredményközlés 
· A Bírálóbizottság döntését a TTC ügyvezetője hagyja jóvá. 
· A döntésről a pályázatot benyújtó írásbeli értesítést kap a döntést követő 15 napon belül. 
· A TTC a jóváhagyott Pályázatok listáját nyilvánosan közzéteszi a honlapján, a projektcím, a pályázó szervezeti egység és a megítélt támogatási összeg feltüntetésével. 
 
9.5. Panasz és újraértékelés 
A pályázó jogosult írásbeli észrevételt benyújtani az értékelésről a döntés kézhezvételétől számított 5 munkanapon belül. 
A TTC a panaszt megvizsgálja, és 10 munkanapon belül dönt annak elfogadásáról vagy elutasításáról. 
 
9.6. Tartaléklista 
Amennyiben a támogatásban részesülő Pályázatoknak megítélt támogatás összege nem éri el a rendelkezésre teljes PoC támogatási keretet, a TTC jogosult tartaléklistát kialakítani a formai és szakmai szempontból megfelelő, de forráshiány miatt nem támogatott Pályázatokból. A tartaléklistára kerülő pályázatok a rendelkezésre álló forrás esetleges felszabadulása vagy bővülése esetén a rangsor sorrendjében utólagos támogatásban részesülhetnek. A tartaléklista érvényességének időtartamát a TTC határozza meg, és annak lejártát követően a tartaléklistára kerülő pályázatok támogatására nincs lehetőség. 
 
10. KÖTELEZŐ VÁLLALÁSOK 
10.1 A TTC kötelező vállalásai a Támogató (NKFIH) felé 
 
A TTC szervezet, azaz a ECOTECH NZrt., mint közvetlen kedvezményezett, a Támogatói Okiratban foglaltak szerint a Támogató (NKFIH) felé az alábbi kötelező vállalásokat teljesíti. Ezek a vállalások nem a PoC projektgazdákra (végső kedvezményezettekre) vonatkoznak, hanem a TTC programmegvalósítási felelősségét rögzítik. 
 
A TTC vállalja, hogy: 
· a PoC projektek megvalósítását a kérelemben vállaltak szerint támogatja; 
· a PoC projekteket folyamatosan nyomon követi és segíti a tovább fejlesztésüket (mentor biztosítása, validáció, szellemitulajdon-védelmi kérdések stb. rendezése); 
· gondoskodik a projekt eredményeinek nyilvános kommunikálásáról (onepager-ek, videó filmek, weboldal, stb.), a benyújtott kérelemben bemutatott módokon; 
· együttműködési megállapodást köt a NIÜ-vel, – ami kiterjed az ún. innovációs kataszter felépítésére; 
· a támogatói okirat kibocsátását követő 4 hónapon belül csatlakozik a Kooper rendszerhez és KFI szolgáltatásait ott megjeleníti; 
· a projekt fenntartási időszakának végére a támogatott PoC projektek külső forrásból származó, a végső kedvezményezett vagy a támogatott projektek kapcsán létrehozott hasznosító vállalkozások bevételei, a TTC pályázatára vonatkozó Felhívás 4.1. pontjában leírtak szerint elérik a projekt támogatási összegének legalább 50% át, a TTC projekt szintjén;
· a beszerzési eljárásokhoz tartozó kötelezettségek egységes teljesítése érdekében a TTC az egyes pályázatokhoz tartozó beszerzési eljárásokat egységesen kezeli, az igényelt szolgáltatásokat, anyagokat, eszközöket és immateriális javakat saját maga szerzi be és a Pályázatban megjelölt mennyiség figyelembevételével biztosítja a nyertes pályázók részére.
A fenti vállalások a TTC felelősségi körébe tartoznak, és teljesítésük a PoC program támogatási feltétele. Ezek a kötelezettségek nem terhelik közvetlenül a kis PoC projektgazdákat, de a TTC a vállalások teljesítéséhez adatszolgáltatást és együttműködést kér tőlük. 
 
11. ADMINISZTRATÍV INFORMÁCIÓK 
· Pályázat benyújtása: elektronikus úton, a TTC részére e-mailen, mellékletekkel. 
· Benyújtási határidő: 2026. október 15. 
· Eredményhirdetés várható ideje: Beadást követő 30 naptári nap
· Támogatási szerződés megkötése: a döntést követő 30 napon belül. 
 
Támogatás a pályázati adatlap (támogatási kérelem) benyújtását megelőzően megkezdett projekthez nem igényelhető. A projekt költségei a pályázati adatlap benyújtása napját követő naptól számolhatók el.
A pályázó köteles a támogatással kapcsolatos okiratokat és dokumentumokat a támogatási döntés meghozatala napjától számított tíz évig megőrizni.


12. KÖTELEZŐ MELLÉKLETEK 
A Pályázathoz az alábbi mellékletek csatolása kötelező. 
A mellékletek célja a projekt szakmai megalapozottságának, jogosultságának és megvalósíthatóságának igazolása, valamint a TTC által végzett értékelés támogatása. 
1. Projekt adatlap (PoC projektlap) (TTC által kiadott sablon alapján) 
Tartalmazza a Pályázat megvalósításának alapadatait, felelős személy(ek) nevét, a megvalósítási helyet, a költségvetés fő tételeit és a tervezett technológiai érettség változást, Szakmai összefoglalót.  
2. Költségvetési terv és ütemezés (TTC által kiadott sablon alapján) 

3. Nyilatkozatok (TTC által kiadott sablon alapján) 
4. Rövid szakmai önéletrajz a projektvezetőtől 
5. Együttműködési szándéknyilatkozat (amennyiben releváns) 
6. Támogató szándéknyilatkozat ipari partnertől vagy potenciális befektetőtől 
 
13. KOMMUNIKÁCIÓ ÉS NYILVÁNOSSÁG 
A támogatott Pályázatok kötelesek: 
· feltüntetni az NKFI Alap és az NKFIH logóját minden nyilvános anyagon, 
· a projekt eredményeit a TTC honlapján közzétenni, 
· a kommunikáció során utalni a „2024-2.1.3-POC Proof of Concept” program támogatására. 
 
14. ELLENŐRZÉS, MONITORING, SZABÁLYTALANSÁG 
· A TTC szúrópróbaszerűen ellenőrzi a végső kedvezményezettek tevékenységét. 
· Az NKFIH és a NIÜ jogosult helyszíni ellenőrzést tartani. 
· Szabálytalanság vagy visszaélés esetén a TTC jogosult a támogatást részben vagy egészben visszavonni. 
 
15. KAPCSOLAT ÉS TÁJÉKOZTATÁS 
	Kapcsolattartó: ECOTECH Nonprofit Zrt, mint TTC szervezet. 
2400 Dunaújváros, Táncsics M. út 1!A 
E-mail:  	 ecotech@uniduna.hu 
Telefon:  +36303477526 
Honlap:  	 https://ttc.due.hu 
 
16. ZÁRÓ RENDELKEZÉSEK 
A jelen intézményi felhívás a 
· „2024-2.1.3-POC Proof of Concept” országos pályázati felhívás, 
· a Működési kézikönyv (2025. februári verzió), és a Támogatói Okirat (DUE PoC, 2024-2.1.3-POC-2025-00010 azonosítószámú 2025. október 31.) rendelkezéseivel összhangban készült. 
A TTC fenntartja a jogot a felhívás módosítására.

